2 IMVO ZABANTSUNDU (NATIVE OPINION) FEBRUARY 4, 1892.

U-FOLOKOCO

NGOKU AKATENGELI UYADYARAZA!

BANTSUNDU! BANTSUNDU!

NINA BASE

CALA NABESOSITHILI,

NANZO IGUTINYUZI.

U-FOLOKOCO (Pascoe) wase QONCE

UVULE IVENKILE ENKULU

E-CALA.

Isaziso Kubahlobo.

N

DINGA ndingazisa izihlobo ngomntwana warn, u Samuel Bill Kwinana,

owayehlelwe yingozi yokudutyulwa ngompu, ukuba, kwakubon’ ukuba kugqite unyaka, usatembisa ukuba uyela empilweni.—Bill Kwinana, Rabula, near Keiskamahoek, February 1, 1892. 1

isaziso

U

kuba u charlie nondiza, wase  
Shixini, Willowvale, akezi (pambi

kwe 24th FEBRUARY, 1892) kutabata  
Inqwelo yake apa, iya kutengiswa ngomhla  
we 25th FEBRUARY, 1892, ukubhatala  
indleko zayo. H, T. Bridger, Idutywa,  
1 February, 1892. *Witness :* Philip Roza-  
ni. t252

The African and American Working  
Men’s Union.

Indodana emhlope u Munden ebikumzi wamageza e Rini ngokuti piti kwe ngqondo izibulele ngokuzirwitsha nge qiya. Ibisoloko ingxamele ukuzibulala.

Kubanjwe e Newcastle (Natal) umlu- ngu ongu Samuel Jones ngokukaba umntu omnyama esiswini ote wafa. lyeyesitatu utwasile unyaka isihla into enje.

Intsimbi zamaxesha zakwaloliwe kuzo zonke indawo, kwaneze ofisi ze posi nezocingo ziya kuguqulwa ngomhla we 8 February, zalate xesheni linye.. Kukwako nenteto yokuba ziguqulwe zonke intsimbi kuzo zonke indawo zifane nezo zakwaloliwe.

E Leydenburg kwelase Transvaal kubonwe ngenye imini apa inkibitsholo —yomfazi seyixambula ngesabhokwe kumlungu emini ebanzi ngesizatu. Kuti mzuzwana emva koko kufumaneke ukuba ibete mntu wumbi.

Leyo ibisakuba yeka WEBB, kwibala le Mariki. Manibe Nilungisa

Amehlo. Impahla Entsha Iyeza.

KUNI BALUNGE

E-MONTI NAKWESOSITHILI!

NIHLALEL UKUWELWA LITAMSANQA,

U-FOLOKOCO (PSCOE) Uyakuba pakati kwenu ekupeleni

kuka OCTOBER. Uyakuvula lovenkile ingakweyezihlangu yo SMALE &; Co.

OXFORD STREET.

A

BATUNYWA bolu Manyano—o  
Messrs. Foley and Ross, baza

kujikeleza. Bakunduluka ngo  
Mgqibelo, 6 February, 1892,  
benyuke nge Midland System ukuze  
behle nge Eastern System. Indawo  
abakuzifikelela Abatunywa bozibha-  
lela imini abaya kuba kuzo ngayo.

Geo. A. Ross, Secretary.  
Port Elizabeth,

February 1, 1892 1

ISINALA YENTOMBI E NCEMERA.

(Shaftesbury Home, Peelton).

*Esisikolo Somtinjana sivulwe  
ngolwesi HLANU, 29 January,  
1892.*

ABAZELWEYO.

Unenye inguqulo ayiciugayo u Rulu- meni mayelana nomjikelo we Jaji. Umzi wase Rafu obuhanjelwa zi Jaji zase Dayimani uzakubuyiselwa kwezase Rini, ize i Bekesdorp ne Aliwal lilunge nezase Dayimani. Oku kwenzelwa uku- ncitshiswa kwehambo ngololiwe.

Kwipepa le Komkulu lama Ngesi Umntan’ Omhle Inkosazana unencwadi ayibhalileyo ukuvakalisa umbulelo ngo- velwano nosapo Iwayo oluvakalisiweyo ngabantu bayo. Yaye isiti kubo bonke ubunzima nenxwaleko ayiwulibali umzi ewongameleyo ewutanda kunene uku- nga ungasikeleleka.

Kwezindawo uyakuqhala ofani-ngofani bempahla engazanga yabonwa  
E-CALA nase ZILANDANA. Efikile u FOLOKOCO ayehla  
kwaoko amanani empahla “shap, too.”

NGOLWESI-NE, FEB. 4, 1892

Pakati kwako konke oku kugilana ninga mlibali apo  
akona

E-QONCE.

Apo nombona ngokwake (salufu).

NGE ZANTSI KWE TYALIKE YE ZIKOTSHI.

KINGWILLIAMSTOWN.

IZIVATO ZEMITSHATO!

GIBBERD & BRYANT

KING- WILLIAMS TOWN.

|  |  |
| --- | --- |
| Izivato ze Satin emhlope 35s.  Izivato ezimhlope ze Brocade Satin 40s.  Ezi - Pink nezi - Blue zokutshi- ntsha 25s.  I Satin Emhlope 9d., 1s, 1s. 6d. iyadi | I Brocaded Satin Emhlope 1s. 6d., 2s., 2s. 6d.  Ebomvu ne Blowu i Brocaded Satin.  Emhlope i Brocaded Satin 6d., 9d.  I Muslin enemigca emhlope 6d., 1s. |
| *Qondani: INGUBO ZOKUTSHATA ne- ZOKUTSHINTSHA ziyenziwa xa ziodoliweyo.* | |
| I Chemises Ezitrinywe nge lesi l/- Izihlangu Zekid Ezimhlope.  Izihlangu Zekid 4/-, Ezibotshwa ngemitya 5/- | |
|  |  |
| GIBBERD | BRYANT. |

IGUSHA IGUSHA

“I-Nicotine Excelsior” I-Dip Yecuba

(Ilelona yeza Lokwekwe Ezigusheni),

LIGQITA ONKE!

ALIBENZAKALISI UBOYA.

I GALLON ENYE, izanyiswe kwi 150 i- gallon zamanzi abandayo zinokuhlambu- lula 500 ne 600 EGUSHA emva kokuba kucetyiwe.

I arente E-Qonce ngu

GEO. WHITAKER.

Yile Dipu ekuhlanjwa ngayo kwitanki zela ma Mfengu.

J. WIGLEY, Nomaheya. R. J. BUDGE, Kotana,

M

ADUBELA.—Etanga, ngomhla we 21  
January, 1892 u Mrs. Jas. Jno. Ma-

dubela, ubeleke Unyana emva kwentombi  
ezine ; kumhla Iwabonwa olohlobo.

I M I B I K O

NGQUMEYA.—E Theopolis kubhubhe

u Mrs. Sarah Ngqumeya, Izihlobo mazamkele lombiko.

H. C. MQUQO.

Umnini-pepa unamapepa ane ALMANAK ye “ MVO ” yo 1892 ambalwa, angafunyanwa — ngaba- zifunayo, ukuba batumele kamsi- nya IXABISO LE 6d. ku Editor " Imvo,” King Williamstown.

Iveki.

Abantu abafe e London kodwa ngeveki enye yile fiva ibangwa yingqele ba 506.

Umpatiswa-Miteto wombuso uyakalise ukuba uzakubehle ayimisele Ijaji esiku- ndleni sika Judge Cole e Kimberley.

U Mr. Bowker, imantyi yase Moha- lieshoek, e Lusutu, wapuke umlenze ebedlala i tennis.

Udaba ngenkumbi lolokuba zibonakala ngati zibekise amabombo kwelipezulu ngase Free State.

U Hon. Cecil Rhodes, Inkulu-Mbuso, upile kanye kwingozi yake. Selenako ukuhambisa umsebenzi wake.

Nonyaka isifo samahashe sinconywa nakwindawo ebekucingelwa ukuba singako kuzo ngenkankulu—e Cradock.

Ifiva ehamba nokohlelo yile igqiba abantu e England, ixelwa kunene nase Kapa, iyangena nakowetu. Pantsi kwa mahlati iyanconywa.

Kumsito woboya begusha obuko kumzi wase London ngeveki egqitileyo ehle nge halafu ne pem amanani kwinto abeyiyo ngowandulelayo.

Siya siba mandundu isifo samahashe e Somerset East, u Mr, Oehly onekari zokukaulezisa abahambi selefelwe nga- mashumi amabini amahashe.

Siva ukuba inkosi zama Mpondo anganeno ko Mzimvubu — kwesika Nqwiliso zimise umteto wokuba kupele ukunukwa kwabantu kwelo lazo.

U Mr, Win. Philip Schriener, C.M.G., into enci ka Tshayine wase Nxukwebe kudala, unikwe iwonga lobugcisa eku- teteleleni painbi kwe Jaji lobu *Q.C,*

U Mr. H. H Bunn wase Mtata umi- selwe ukuba ake abambele imantyi yase Sidutyini u Mr. Harris okwenyanga ezintatu afumane ixesha lokupumla.

Ngolwesi Bini Iweveki egqitileyo ku- tshone intombazana yesinye sezikolo zabantsundu sase Tinara ibe iquba namanye ngezantsi kwevolo yakwa Gubb.

Umanyano Lokurweba Iwase Bai Iwazisa ukuba abatunywa balo o Messrs. Foley no Ross bakusuka ngo Mgqibelo lo ukuhambela indawo ezitile zelasema Xhoseni.

Umzi osenento namasiko okufuna ubudoda basendle (ulwaluko), nozinto- njane, uyakufumana isaziso sc Ruluneli ngezondawo kwelanamhla ipepa, Umte­to ongalamasiko uyakuqala ukusebenza nge 15 February lo.

Ngase zibukweni le Nxuba eliyi Trompeters umfo ontsundu ononyana abahlanu baxabene, abatatu baqubisane nababini kwako ofayo, omnye ukange- Iwe ukuba afe; bele kwelika ntsiza kwakwezo ndada ze Nxuba.

Ezocingo Iwamanzi zixela indaba ezilusizi ngokushiywa kwelilizwe ngu Rev. C. H. Spurgeon odumileyo, ube ngumfundisi wemvaba ye Baptists, engomnye wamadoda asikono sokushu- mayela sidume kulo lonke elokukanya.

Kutiwa selekumakulu asixenxe ama- bashe emke nesifo kumandla we Bho- folo; amakulu mane kowase Nyara. Kumzi wodwa wase Nyara kufe ikulu elinamahashe amashumi mahlanu; ya ye ingasento ibonwayo ihashe kulowo mzi.

IMFUNDO YONCEDO.

K

WINTLANGANISO Yesiqi-  
ngata sama Wesile sase

Queenstown kwiveki engapaya ke-  
kwako ingxoxo ehlobileyo yomcimbi  
omkulu wengqeqesho yolutsha olu-  
ntsundu ezikuleni. Indawo ema-  
ndla ibiziziqamo zemfundiso. Ingxo-  
xo indululwe ngu Rev. J. M.  
Dwane otabate isebe lengqeqesho  
yomtinjana. Kubehle kwaqonda-  
kala ukuba uluvo Iwentlanganiso  
lutyekele kunene kwindawo kakuba  
imfundo olunikwa yona ukomazana  
ibambe ukucikizeka—icapule kune-  
ne ezincwadini, kozi jografi ; neku-  
tiwa yeyomsebenzi idla ngokuba  
yeyento ezicikizekileyo—ezinjengo-  
kuluka imisonto yobuqeleqele bento  
ezingaziwayo nengaqondekiyo inda-  
wo yazo entlalweni yetu okwelixe-  
sha Ngenteto erabaxa iziqamo  
zemfundo yezinto zoncedo kwintlalo  
yetu ityeshelwe. Umzi ube ulinde  
impato yezindlu entle—izitya zika-  
zimle kwindawo ezifanele ukuxho-  
nywa kuzo endlwini—etshayelweyo;  
ingubo zokunxiba nezokulala zihla-  
njwe kakuhle; izonka ezibhakwe  
kamnandi, imingqusho etyekayo,  
njalo-njalo. Endaweni yoko kuvele  
into ezitshikileleneyo nezi kule mfu-  
ndo; kwaye kuko ulangazelelo Iwe-  
nto zobuqeleqele engenakwakiwa  
pezu kwazo intlalo. Oku kubanje  
kubange ingxokozelo nobushusbu  
obungaziwayo ezindlwini zalempi  
ifumene lemfundiso. Ube ngobu-  
kekayo umphunga epulapule ngawo  
intlanganiso xa abexambula ama-  
doda, efika nakwindawo zokubaleke-  
la e Ligwa kwamadoda azindlu  
zakelwe kulemfundo. Akumzuzu  
mkulu ebengabalelwa ukuba ulu-  
tshaba lomzi otete ngendlela atete  
ngayo amanye amadoda namhlope;  
kodwa namhla anikwe indlebe ngo-  
moya otobileyo wokufuna inene,  
nokozo loncedo. Atetile namadoda  
apete imfundo yentombi ayitakaze-  
lela ingxoxo. Inteto zawo zite,  
pofu zixela amalinga amahle oku-  
qeqesha izandla, nentloko, nentlizi-  
yo zomtinjana, entweni ezinjengo-  
kutunga nokusizila ingubo, kwati  
ngombuzo welinye inene, wokuba  
okokutsho kutetwa nangempahla  
yamadoda na, kwafumaneka ukuba  
akunjalo yonke lonto ingempahla  
kwa zentombazana. Kubehle kwa-  
bonakala kwaoko ukuba longqeqesho  
asiyiyo le kutetwa ngayo, kuba ezi  
ntombi akulindelwe ukuba zendele  
kwezinye. Into ekujongwe kuyo  
kukuba ziqwalasele ukutunga no-  
kusizila impahla yamadoda. Ku-  
kuba semnyameni kwelisebe oku-  
velise Ibhabheli” yenteto emizini,  
okude ngamanye amasesha kuvelise  
nentlalo yokuzincamela ezonweni  
kwenxenye yolutsha ngokukolwa  
zizanzwile zentlalo esangeneyo.  
Ezindawo kuvunyelwene ukuba  
zizezifanelwe ukuvelelwa.

Enye indawo ekumiswe inyawo  
kuyo yengexesha eqalwa ngalo  
imfundo yintsapo yabantu bakowe-  
tu. Kurotywe into yokuba kuko-  
lisile ukuti elixesha owomntu om-  
hlope umntwana apumayo esikuleni,  
esiya kuqeqeshwa kweyona nto aya  
kuxeza ngayo impilo ebomini, abe  
ontsundu eqala imfundo eyona ye-  
newadi. Uyayiqala eyento aya  
kupila ngayo selengumti omdala  
ongasena kugotywa; ngelotuba  
angaze ade abo nokuwubamba ka-  
kuhle umsebenzi. Malungana na-  
lendawo kuroreleko imfundiso epi-  
lileyo yentsapo isencinane emakaya.  
Oku ikakulu kuvela mayelana no-  
kungabiko kwetitshala *eziqeqeshelwe*umsebenzi. Inkoliso yotitshala,

kuba ingazanga iqeqeshelwe umse­benzi, ayinaqinga lokufundisa kaku­hle intsapo esencinane, ungafika ke umntwana ekungeneni efakwe ku- gxuba apa olupetwe “ yimonita ” be- mana becula : “Ngu—A; ngu—B ; ngu—C; ” okanye “ Ngu—twaizi 1 a 2,” njalo-njalo Iqale ke imfundi- so yomntwana selegqitile emaxabi- sweni. Ayisisitele neyabazali inda­wo yokupazamisa ngokuti babe namaxesha abangayiyo abantwana ezikuleni kodwa mayelana naba- sesezantsi babangelwa kokumoshwa kwexesha. Lento ke inokuncedwa kukuba kubeko Isinala eya kuqeqe- sha ititshala kube kupela ; iziyeke zonke ezinye izinto, ezingaqutywa zezinye Isinala, ekuya kufuneka zona zingabambezeli abafundi ngokuqeqesha kwisebe lokupatwa kwe zikula (School Management, Object Lessons, ne School Method J. Le­nto yaka yalingwa e Healdtown ; yapumelela kakuhle Umzi ube netitshala ezivileyo ezaqeqeshwa ngu Mr. George Baker; ekungeko Mqeqeshi wetitshala unokumgqita apa e Afrika ngokuti isitunzi sake asiboleke abo ate wabaqeqesha. Nangoku kusafu- neka ebuyele kwase Healdtown, kwalandwa inqina apo lowomzi wahlukana nalo kona. Siqinisekile ukuba u Mr. Baker eno Rev. R. F. Hornabrook e Healdtown ba- ngawenzela izimanga umzi wako- wetu. Kwala ntonina ukuba ku- ngabi njalo kwangoku?

IQONCE NEVOTI.

S

IKANGELE tina awenzakali-  
swanga kancinane umzi ontsu-

ndu omele umandla we Qonce si-  
gwebo sika Mantyi u Mr. B. IL  
Holland emcimbini wongeno evo-  
tini. Sitsho kuba ifike lemambane  
yamisa ukuba eziakile ngantandatu  
sonocanda ixabiso laso eliyimfanelo  
ziponti ezintandatu; zati izindlu  
ezi zinqugwala zahliselwa kwiponti  
eneshumi, neponti ezintatu kwezi-  
nkulu ezakiwe ngesoyi ngu mana  
ka Holland. lyinkohla mntu into  
engabaibange ukuba umantyi aqube  
olublobo, kuba zabako nje iziko-  
nkwane akuko waka wanokuzitenga  
ngeli nani agwebele pezu kwalo  
Umantyi wase Qonce; baye bebu-  
bekwe pambi kwake ubunqhina  
bamadoda atengileyo, obalata ukuba  
ixabiso liqala kwi £25 kuse kwi  
£35 ngesikonkwane. Ixabiso ezi-  
qeshiswa ngalo liqala kwi £2 10s.  
de kube kwi £5 ngonyaka; umhla-  
ba orolelwa lorente ixabiso liba  
pakati kwe £50 ne £100, ngoku-  
linganisa kwase ma Ngesini. Kuti  
kunjalo, ezizinto zingahanjiswanga  
egumbini—kuba zigqitywa pambi  
kwake u Mr. Holland, ufike awa-  
vutulele pantsi amalungelo amawe-  
tu, abe esiti ukokelwa yinteto ka  
Mr. Broster owafungiswa ngama-  
tyala ase Kapa kumsebenzi woku-  
xabisa, kunjalo nje u Mr. Broster  
ubizwe ngumteteli (Mr. Ernest  
Webb) wecala londimangele. Ke-  
kaloku u Mr. Broster wayeke  
wapambi ko Mr. Chalmers wati  
oko ixabiso lemfanelo nge akile  
yalemihlaba yamawetu ziponti  
ezimbini ezineshumi. Ngubanina  
obesazi ukuba kuhleliwenje ungu  
Iwimi-mbini njengo xam ? Ubu-  
nqhina bomntu onjalo asibubo  
obunokulandelwa. Singa wadela  
amawetu ete aneliswa kuqutywa  
kwamalungelo awo embusweni pezu  
kobunqhina obungatembekileyo nje-  
ngobu. Sitsho sisazi ukuba ngo-

ngeniso olulandelayo zonke i Eel-  
korneti kufuna amasimi nga-  
matatu nangamane endodeni ukuze  
ingene evotini inezindlu ezi-  
ngqukuva; tina besiya kuke siyi-  
funele ubunqhina obubumbi lento  
yamaxabiso emihlaba yamawetu.  
Maze ubhene wonke umzi ngonge-  
niso oluzayo ukuba ulahlelwe nga-  
pandle ngamasimi angamanye  
kuba ingazanga ibeko into yokuba  
abe ziponti ezintandatu exabisweni  
njengokuba esitsho u Mr. Holland.  
Kungaba kuyakumane ukudlalwa  
ngati xa iyakuti into kuba iyeyetu  
babala lifipeleyo ibe ayinaxabiso  
kwimantyi ezimhlope ezinobutshaba  
nabantsundu njengo Mr. Holland,  
kanti iziza zabamhlope apa e Qonce,  
ezingafikileyo nakwi akile enye,  
zitengwa ngamaxabiso aqala kwi  
£45 enyuke. Unangoku, eba ugqi-  
bile nje yena u Mr. Holland sisa-  
lalisile emkondweni wokufuna eyona  
nene kulento. Kukabini ugwetye-  
Iwa umzi pambi ko Mr. Chapmers  
obekekileyo ngalamalungelo; nam-  
hla u Mr. Holland uyiqetule  
yonke lonto. Nguwupina onyani-  
sileyo ?

Amacapaza.

Udaba lokugqibela nge- u dr. stewart si sicaka se Nkosi lolo- E nyassa. kuba ude wanendawo ayinyulayo yokumisa umzi yesikolo, ekujongwe ukuba sibe njenge' Lovedale kwelo lase Nyassa. Umgama ukusuka e Mombassa esezibu- kweni lolwandle zimayile ezi 150. Ugqira uti elinxowa lilungile naseku- limeni, amanzi nenkuni—ezonto ziko ngokwaneleyo; baye abantu bewamkele

ngemivuyo umsebenzi ozakumiswa pa­kati kwabo, nabo ngokwabo bebete bambongoza ukuba sime kona isikolo.

Ngokwempilo, ubesapilile u Somgxada, kusekuhle.

Ezimayelana nombuso ngokupatelele zelama Mpondo nazo embusweni. ziyatembisa. Intlanga- no no Ndabeni nezinye imantyi Emaqingqo ibe yeyemvisisano entle, njengokuba sesaka savakalisa. Siyavuya ukufumana ukuba imitsho- ntshi yokunganeliseki ko Rulumeni, ipelisiwe yimpendulo ka Mr. Faure e Kapa ayenze koninye wababali ba- mapepa obete waya kuva indaba kuye ngenteto ezikoyo ngelama Mpondo. U Mr. Faure wenze kwa ezi zemvisiswano noxolo. Angati ezingise kulemikondo u Sigcau nombuso wake kulunge. Olwe- tu ulangazelelo asikukuba usiswele isitunzi umzi wama Mpondo, kodwa uyakusiswela, njengezizwe zonke, ezi- ngalamkileyo Ilizwi inkosi zazo. No- ngazami mvisiswano no Rulumeni.

Indaba ezitembekileyo KUBOMVU ezingelama Mpondo EZANTSI zizezinika itemba nga- ‘ emampondweni. lomzi ka Ngqungqushe-

Kufun’ ukubako ula- ngazelelo olungazanga lubeko ngapa- mbili ukuba lishunyayelwe Ilizwi le Nkosi. Kutsha nje u Rev. J. Nomvete wase Palmerton waya komkulu Eqau- keni kunye nentsapo yesikolo sake. Ube nentsuku esenza umtandazo ne ntshumayelo rona. Kute xa babuyela emakaya ukumkani wama Mpondo u Sigcau wanombuzo wokuba bekutenina ukuba lingashunyayelwa ngoluhlobo Uizwi ngapambili. Ekubonakala uku­ba ezinkonzo zifune ukuti zimenze anakane. Emva koku kubeko ukuvu- Iwa kwetyalike Ezalo, ate wako ngo­kwake umhlekazi warola iponti one shumi lendaliso, ate xa kukude kufupi ukugqitywa kwetyala wabuza into enga- ba isasele, abate bakuyixela wati, seyo- lunga naye. Azi ingayinto eludumo luhle ite lenkosi yaguquka yabhekisa inzwane e Kaluvari Kungako itemba nangokuma kwelama Mpondo.

Impawana.

Sinosizi ukuva ukuba esinye isiqamo  
sentshumayelo yomzalwana wakwa Bhidli  
esaka senzi amanqabaza ngayo kwakule  
miqolo, kukubanga ukuba abatile apa e  
Qonce bati sisono umdlalo we *Tennis,* ziti  
neziyalo zihanjiswe pezu kokuba usisono.  
Umshumayeli wayengagabadele kangako.  
Samvisisa tina njengolila kuba imidlalo  
emihle njengale besuke bemela mgama nayo  
abafana benene be Lizwi; waza umtinjana  
wabonakala unyanzelekile ukuba udlale no  
rebe babafana abangasukekileyo li Lizwi  
nasisimilo sobujentimani, abafike ke baxele  
ingwe pakati kwebhokwe bakudibana nezi-  
dalwa ezibutataka.

\*\*\*

Njengokuba utwasileyo unyaka sibe ne-  
 nto eninzi yabalesi be “ Mvo,” esikumbuleyo  
nati ngendlela yokusinqwenelela unyaka  
omtsha wobuhle bomsebenzi asibeke kuwo  
 Umlauli-wento zonke ukuba siwukonze  
 ngawo umzi wakowetu kwaneaizukulwana  
 esikoyo kunye naso kulamaxesha. Kuko  
 abasitumele inteto ezinandipekayo zokusi-  
kutaza. Omnye wempi epambili ukutabata  
amasiko okuhlambuluka kwasa mlungwini  
ute inteto yake wayenza ngqindilili ngepepa  
elilukuni elisetyenzwe ngobugcisa bemifa-  
nekiso. Kowalo kutiwa yi *Card.* Bonke  
 ke ngabanye abasibhaleleyo, nangokukojwa  
 ityendyana elaziwa kunene ngabalesi be  
 Mvo—u “ Dayimani ” nge Card yake—siya-  
babulela. Saye sisinga kwangamana ku-

nganjengokuba benqwena. Lamatamsanqa  
 basinqwenelela wona singa angabawela nabo.

\*\*\*

Kanti ose Johannesburg umhlobo usitu-  
mela eyona *Present* ati umntu osekuxakekeni  
esikuko ayixabise nangapezu kwenteto,  
nakwakubeni nayo inteto sisazi ukuba isuka  
esiswini kwabayitumelayo. Akwaba bonke  
abasinqwenelela impumelelo bebengalinga-  
nisa umhlobo wetu ute yena isipo se  
Christmas ne New Year kwi “ Mvo " wenza  
ukuba sibe ngamagama amabini amatsha  
nemirumo yawo, abantu bokutabata Imvo.  
 Lento ilula ukwenziwa ukuba intliziyo yo-  
 mntu iyicacele. Ungadinwa nangomso,  
 nkabi. Usemtsha unyaka, mabandla ako-  
wetu, sisawajongile amabhaso anjalo nango-  
ku, sasiyakunibala nyakana kubalwa abantu,

\*\*\*

Elixa batamsanqelisayo abanga singa  
chuma sande, asilibali ukuba kuko ama-  
gqwira Emvo angavuya ifile ngawo lonyaka.  
Xa siti bangamagqwira abatshoyo asiteti  
ngomphunga wokutuka ; silikumbula eliga.  
ma malungana neqalo labadala abaneqalo  
eliti “ Ukwanda kwaliwa ngumtakati.”

Siti ke abalangazelela ukunga ayinge chume  
Imvo bangalo magqwira. Elinye lalama.  
gwira lisand’ ukuti elipepa lifun’ ukuti libe  
 yintshontsho emzini. Ute akutsho ataka-  
zela amanye amagqwira- Ha! Ha! Ha!  
Besisitsho nati. Kanti zitsho pantsi  
intshaba, kuba kukona ufun’ ukuseselela  
okunye umzi ukungena kwi Mvo.  
Kanti ke noko, kule ofisi nenteto yezo-  
 ntshaba zetu Iyatakazelelwa — ivuyelwe  
 —kwanjengenteto yabatamsanqelisayo, kuba  
laka lati Itshawe lobomi: “ Yelia ! nina, xa  
bate bateta kakuhle ngani *bonke* abuntu.”  
Ibiseyifun’ ukoyikeleka into yokudunyiswa  
kwetu ngabo bonke abantu ngesi sizatu.  
Siyaqala ukukolwa ngoku kuvele abateta

kakubi ngati nje.

\*\*\*

Into elututuzelo kukuba beteta kakubj  
nje abanabala lilisikizi lenziwe lelipepa  
lakwemsakalisa izizwe ezintsundu zakowetu  
esizitanda izo’nemihla—emini nasebusuku.  
Xa kunjalo bangabhavuma abahederi *das  
nikisi.*

Singa singanezwi lenkutazo kumanyano esiva ukuba luyilwa yimpi ye Lovedale Station Zenqubela-Pambili. Ingene entlo- ntlweni elunge kunene—ukufuna Inqubela. Pambili. Ngapezu koko iza ngendlela etembisayo : iqala emoyeni opolileyo onge. nazifisa njengenye into esiyigxeleshileyo eyilwayo; kunjalonje ayizingci nganto zinkulu izakuzenza njengokungati akuseko Mdali wenza ukutanda Kwake Ngokwake. Ngapandle nangapezulu kwako konke ixho- nywe endodeni emaziko aziwayo mayelana nento ezilunika udumo uhlanga—umfo ka Dyoba.

\*\*\*

Sifun' ukuti sibe nobubele ngakolumanya- no kuba lupakamisa Inqubela-Pambili. lyavakala ke into olunga lungawuoenga ngayo umzi—ingumhlaba ekungeko lumbi umanyano olungabangisana nalo kuwo; negama Iwalo Inqubela Pambili liyavakala. Sicela amehlo omzi ukuba alujonge olukozo luwiswe ngu Mr. Wauchope e Lovedale Station namhla kuba sifamane tina sanoli- ndelo Iwento ezinkulu eziyakuvunwa kulo ngamawetu kulo lonke.

\*\*\*

Kuyakuvunwa ngumzi ngendlela yokuba uyakuba nokoka kulo wonke onolangazelelo lokwenza izinto ezigqitiseleyo kwezi unazo umzi. Ibala oluyakudla ngalo olumanyano leli lokuba lungasakuba kude emhlambin